24. ΑΠΟΦΑΣΙΣ ΥΠΟΥΡΓΩΝ ΣΥΓΚΟΙΝΩΝΙΩΝ ΚΑΙ ΟΙΚΟΝΟΜΙΚΩΝ Αριθ. Σ.15269 της 29 Δεκ. 1958/30 Ιαν.  1959 Περί απαλλαγής από των προσθέτων εισαγωγικών δασμών των αντικανονικώς εισαγομένων τελωνησίμων αντικειμένων του επιστολικού Ταχυδρομείου και Μικροδεμάτων μέχρι 31 Δεκ. 1959. Έχοντες υπ’ όψιν τας διατάξεις των παρ. 2 και 3 του άρθρ. 20 του Α.Ν. 841/48 «περί ταχυδρομικών δεμάτων», ως και την υπ’ αριθ. 155253/8173/1949 κοινήν απόφασιν ημών (άρθρ. 2 παρ. 1 και 4 και άρθρ. 4 παρ. 3) «περί καθορισμού του τρόπου εισαγωγής εκ του εξωτερικού, εκτελωνισμού και διαχειρίσεως εν γένει ταχυδρομικών δεμάτων κλπ.» αποφασίζομεν: 1.Απαλλάσσομεν μέχρι τέλους του έτους 1959 των προσθέτων εισαγωγικών δασμών του εδαφ. 1 της παρ. 2 του άρθρ. 20 Α.Ν. 841/48 τα αντικανονικώς εισαγόμενα δια του επιστολικού ταχυδρομείου τελωνήσιμα αντικείμενα, εφ’ όσον ταύτα προορίζονται, κατά την κρίσιν της Τελωνειακής Αρχής, δι’ ατομικήν χρήσιν των παραληπτών και ουχί προς εμπορίαν. 2.Ωσαύτως απαλλάσσομεν μέχρι της αυτής ως άνω χρονολογίας του κατά το εδάφ. 3 παρ. 2 του άρθρ. 20 του ως άνω Νόμου προσθέτου εισαγωγικού δασμού 20% τα μη εγκλειόμενα εν ιδίαις ταχυδρομικαίς αποστολαίς, μικροδέματα. Σελ. 484,08 3.Της κατά την παρ. 1 της παρούσης απαλλαγής, τυγχάνουσιν ωσαύτως και τα δια της αυτής οδού εισαγόμενα δείγματα μετ’ εμπορικής αξίας, ανεξαρτήτως εάν το περιεχόμενον αυτών προορίζηται δια την ατομικήν ή οικιακήν χρήσιν των παραληπτών ή προς εμπορίαν. 4.Η ισχύς της παρούσης άρχεται από 1ης Ιαν. 1959. 